钦定古今图书集成/明伦汇编/氏族典/第565卷 > 《四川通志》 > 闾丘观
## 钦定古今图书集成/明伦汇编/氏族典/第565卷 > 《四川通志》 > 闾丘观

按《万姓统谱》：“观字民表，丽水人。倜傥有大志。宣和二
十年，睦州方腊寇作，贼首洪载据松邑，攻遂昌，势张
甚，朝廷下诏安之，观慨然请行，以义感贼，成约而还。
授承信郎。靖康初，本路帅命部衢、处、婺三州兵赴霸
州。及还，遇高宗渡江，领兵勤王。凡历九任，积官至武
翼大夫。”